KOMMISSIONENS FORORDNING (EF) Nr. 231/96 af 7. februar 1996 om udskiftning af beløbene i ecu i Rådets forordning (EØF) nr. 2080/92 om en fællesskabsordning med støtte til skovbrugsforanstaltninger i landbruget

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2),

under henvisning til Kommissionens forordning (EØF) nr. 1068/93 af 30. april 1993 om fastsættelse og anvendelse af omregningskurserne i landbrugssektoren (3), senest ændret ved forordning (EF) nr. 2853/95 (4), særlig artikel 18, stk. 2, og

ud fra følgende betragtninger:

Med virkning fra 1. februar 1995 blev visse prisers og beløbs størrelse i ecu ved artikel 13, stk. 2, i forordning (EØF) nr. 3813/92 ændret for at neutralisere virkningerne af afskaffelsen af justeringsfaktoren på 1,207509, der indtil den 31. januar 1995 blev anvendt på omregningskurserne i landbruget;

de nye beløb i ecu blev fastlagt fra den 1. februar 1995 efter reglerne i artikel 13, stk. 2, i forordning (EØF) nr. 3813/92 og artikel 18, stk. 1, i forordning (EØF) nr. 1068/93;

for at undgå forvirring og for at lette gennemførelsen af den fælles landbrugspolitik bør der efter artikel 18, stk. 2, i forordning (EØF) nr. 1068/93 ske en ændring i Rådets forordning (EØF) nr. 2080/92 (5), senest ændret ved akten vedrørende Østrigs, Finlands og Sveriges tiltrædelse, af de pågældende beløb i ecu, der mindst skal anvendes fra:

- 1. januar 1996, for så vidt angår beløb, der ikke berøres af et produktionsår

- begyndelsen af produktionsåret 1996, for så vidt angår beløb, for hvilke nævnte produktionsår begynder i januar 1996

- begyndelsen af produktionsåret 1995/96 i de øvrige tilfælde

og som figurerer i retsakter, der trådte i kraft før den 1. februar 1995 -

UDSTEDT FØLGENDE FORORDNING:

Artikel 1

Som følge af justeringen af beløbene i ecu i forordning (EØF) nr. 2080/92 fra den 1. februar 1995 efter artikel 13, stk. 2, i forordning (EØF) nr. 3813/92 og artikel 18, stk. 1, i forordning (EØF) nr. 1068/93 ændres den i artikel 2 nævnte retsakt efter angivelserne i samme artikel.

Artikel 2

I forordning (EØF) nr. 2080/92 foretages følgende ændringer:

1) I artikel 3, litra a), ændres beløbet »2 000 ECU« til beløbet »2 415 ECU«, beløbet »3 000 ECU« ændres til beløbet »3 623 ECU«, og beløbet »4 000 ECU« ændres til beløbet »4 830 ECU«.

2) I artikel 3, litra b), ændres beløbet »250 ECU« til beløbet »301,9 ECU«, beløbet »150 ECU« ændres til beløbet »181,1 ECU«, beløbet »500 ECU« ændres til beløbet »603,8 ECU«, og beløbet »300 ECU« ændres til beløbet »362,3 ECU«.

3) I artikel 3, litra c), ændres beløbet »600 ECU« til beløbet »724,5 ECU«, og beløbet »150 ECU« ændres til beløbet »181,1 ECU«.

4) I artikel 3, litra d), stk. 1, ændres beløbet »700 ECU« til beløbet »845,3 ECU«, beløbet »1 400 ECU« ændres til beløbet »1 691 ECU«, beløbet »18 000 ECU« ændres til beløbet »21 735 ECU«, og beløbet »150 ECU« ændres til beløbet »181,1 ECU«.

5) I artikel 3, litra d), stk. 3, ændres beløbet »1 200 ECU« til beløbet »1 449 ECU«, og beløbet »3 000 ECU« ændres til beløbet »3 623 ECU«.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes for hvert berørt beløb fra datoen for den første anvendelse af en landbrugsomregningskurs, der er fastsat fra den 1. februar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. februar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 387 af 31. 12. 1992, s. 1.

(2) EFT nr. L 22 af 31. 1. 1995, s. 1.

(3) EFT nr. L 108 af 1. 5. 1993, s. 106.

(4) EFT nr. L 299 af 12. 12. 1995, s. 1.

(5) EFT nr. L 215 af 30. 7. 1992, s. 96.